runetrust/blame-folketinget-dk huggingface dataset:
Ove Hygum (S), 1999-12-15:
Jeg skal tilkendegive over for hr. Knud Erik Kirkegaard, at jeg er meget positiv over for, at ordningen bliver så bredt dækkende, som det er muligt efter EF-Traktatens statsstøtteregler, så ordningen også kan anvendes af offentlige virksomheder, der er interesserede heri.
Pernille Frahm (SF), 2008-03-12:
Er det ministerens opfattelse, at de af regeringen afsatte 50 mio. kr. til afskaffelse af lukkedagene er tilstrækkeligt, når det nu viser sig, at antallet af lukkedage ser ud til at stige i mange kommuner og 50 mio. kr. maksimalt kan reducere 0,8 lukkedage ud af de gennemsnitligt 8 lukkedage, som daginstitutioner afholder?
Claus Larsen-Jensen (S), 2000-03-30:
Det er gået på to ting: Den ene er, at det her skulle lede til en ny fælles grundlov for EU, underforstået at charteret skulle være tænkt som et forsøg på at undergrave Danmarks og de øvrige EU-landes grundlove og dermed være vejen til nedlæggelse af Danmark og andre EU-lande som selvstændige stater, og at et Europas Forenede Stater skulle tone frem i horisonten. Den anden ting, debatten er gået på, er, at charteret skulle være med til at sikre ret til intern indblanding fra EU's side i EU-landenes regeringsdannelser med henvisning til den politiske aktion, der er lavet mod Østrig, som ikke er en EU-aktion.
Ellen Trane Nørby (V), 2013-10-08:
Den store forskel – og det er jo også grunden til, at forligsparterne gik fra hinanden – var, at regeringen samtidig gjorde det til en spareøvelse ved at opfinde en lønsumsafgift og sammen med Enhedslisten pålagde de danske medier en reklameafgift, som er med til at gøre, at man rigtig mange steder risikerer, at der er dagblade, der drejer nøglen om.
Morten Østergaard (RV), 2016-06-01:
Jeg tror helt bestemt, at vi politisk er nødt til at forholde os til, at det, der i meget høj grad efterspørges, og som Danmark er stærkt leveringsdygtig i, jo ikke kun er de jagerfly, som ellers har fyldt så utrolig meget i vores diskussion om vores udenrigspolitiske bidrag.
Jørgen Arbo-Bæhr (EL), 2007-04-19:
Jeg kunne bare godt tænke mig at høre, om Venstre vil være positive over for et forslag i Folketinget om, at vi, hvis vi kan finde frem til nogle grupper, som på grund af midlertidig fysisk eller psykisk sygdom ikke kan arbejde, også får dem fritaget for kontanthjælpsloftet.
Kristian Jensen (V), 2017-12-08:
Det har jeg sådan set givet dem lov til at vælge decentralt, men jeg undrer mig så, hvis de kommer og siger, at de ikke kan levere den velfærdsservice, der skal være, når de ikke bruger den ramme til velfærdsservice, vi har givet dem, men tværtimod reducerer i velfærden for et milliardbeløb for at bygge huse og investere i mursten.
Per Bisgaard (V), 2010-03-04:
Fra Venstres side har vi noteret os de mange henvendelser fra de høringsberettigede parter, og vi ser frem til udvalgsbehandlingen, hvor vi vil se på, hvorledes og i hvilken grad det er muligt at imødekomme de bekymringer, som ikke mindst menighedsrådene nævner – uden at det må påvirke præsters rets- og jobsikkerhed negativt.
Esben Lunde Larsen (V), 2015-10-21:
Det er kommunernes ansvar, at der er den lærerkapacitet, der skal være, men jeg minder bare hr. Kaare Dybvad om, at det jo så åbenbart også må være en problemstilling, som har været gældende i de seneste 4 år, for det er formentlig ikke noget, der er sket i Slagelse Kommune siden sommerferien.
Bjarne Laustsen (S), 2010-05-11:
Derfor er det jo også klogt, at Folketinget har vedtaget, at sådan skulle det være fra 2004, og så er det et spørgsmål om, om kommunerne håndhæver reglerne, som de blev lavet i 2004, hvor det er ved større om- og tilbygninger, det skal laves.
Ole Sohn (SF), 2012-03-21:
Jeg stoler mest på regeringen og den aftale, som teleforligskredsen har indgået, hvor de to ordførere og deres partier i øvrigt indgår, altså den aftale, der er lavet på baggrund af et møde, jeg havde med kommunerne og regionerne, mobilselskaberne, it-branchen og telebranchen.
Morten Østergaard (RV), 2006-11-15:
Jeg forstår ikke, at man i Det Konservative Folkeparti vil acceptere, at man ikke engang kan få lov til at få den lille indrømmelse i den meget fasttømrede alliance mellem Venstre og Dansk Folkeparti; at man ikke engang kan få den indrømmelse, at man kan få lov til at behandle særligt udvalgte sager, i et udvalg i Folketinget.
Charlotte Antonsen (V), 2005-04-19:
Når Venstre støtter EU, så er det jo netop fordi, havde jeg nær sagt, vi ikke alene går ind for den frie markedsøkonomi, for hvis vi bare gik ind for den frie markedsøkonomi, så var der ikke nogen grund til at lave EU's regler, hvor vi tager hensyn til hinanden og har minimumskrav osv.
Dennis Flydtkjær (DF), 2011-11-29:
Jeg vil godt stille det samme spørgsmål, som jeg stillede til den radikale ordfører, nemlig om skatteministeren ikke kan se, at der er et problem for en række virksomheder, og jeg vil godt igen prøve at nævne et eksempel, f.eks. et rådgivende ingeniørfirma, det kunne være et it-firma, som typisk ikke har ret mange aktiver.
Inger Støjberg (V), 2018-12-05:
Og det er netop i det lys, at vi med finanslovsaftalen, som vi jo indgik med Dansk Folkeparti her i sidste uge, nu har aftalt, at der skal indføres en ordning, der jo netop forhindrer udenlandsk støtte, hvis formål det er at modarbejde og underminere demokratiet og grundlæggende frihedsrettigheder, og det er noget, jeg forventer Dansk Folkeparti og regeringen allerede i den her måned skal til at drøfte sammen.
Anders Fogh Rasmussen (V), 2004-05-05:
For det andet vil jeg gerne sige, at efter min opfattelse kan man ikke basere sig alene på internettet, for hr. Peter Skaarup har jo fuldstændig ret i, at der er mange i vores samfund, som af den ene eller den anden grund ikke har adgang eller ikke vil have adgang til internettet, så selvfølgelig kan man ikke basere sig alene på internettet. På den anden side er det klart, at internettet da spiller en rolle i dag med hensyn til kommunikation.
Lennart Damsbo-Andersen (S), 2012-12-13:
Jeg synes jo, det er lidt tankevækkende, at vi skal tænke bagudrettet, for i den situation, vi havde i 2007, hvor samtlige partier i Folketinget her fra talerstolen talte for det her forslag, inklusive Enhedslisten – og så vidt jeg erindrer, efter at have læst papirerne i hvert fald, var det også hr. Jørgen Arbo-Bæhr, der var ordfører dengang – var der ikke nogen dengang, der talte for, at det skulle være med tilbagevirkende kraft.
Margrethe Vestager (RV), 2008-11-12:
Derfor er der brug for, at vi tager stilling, så vi kan begynde at høste de fordele, som euroen tilbyder - besparelser for virksomheder, rejsende og låntagere, mulighed for, at Danmark får indflydelse på de beslutninger, der påvirker os - og at vi en gang for alle får gjort op med den usikkerhed, som valutaspekulation og de store kriser er for et land med en lille valuta og en begrænset økonomi.
Pia Olsen Dyhr (SF), 2022-05-23:
Men det her betyder, at min mor, der kom på arbejdsmarkedet, da hun var 14 år, i virkeligheden skulle have arbejdet næsten til når som helst, hvis hun havde været født i dag – for der er jo faktisk unge mennesker, der kommer på arbejdsmarkedet i en forholdsvis ung alder – og der mener jeg jo, at der er en præmis bygget ind i velfærdsaftalen, som ikke holder, og her er der jo en fordel ved Arnepensionen, som jeg kan høre at Venstre desværre ikke har lyst til at bakke op om.
Jens Joel (S), 2019-01-09:
Er det så, fordi ministeren har ændret praksis, og at det først var sidste år, man begyndte på ikke at ville se rapporterne, før de var endelige, eller hvad er baggrunden for, at man i 2015 prøvede at påvirke noget, man i 2018 påstår man hverken havde set eller havde ønsket at se, før det var endeligt?
Leif Lahn Jensen (S), 2019-12-05:
Det er også derfor, vi siger de ting, vi gør, og jeg er da ikke et sekund i tvivl om – nu er der lige kommet en finanslov igennem – at vi også med de partier, der støtter den her regering, kan se på, hvordan de mennesker, som har mindst, de svageste mennesker, kommer tættere på at have et arbejde og have et bedre liv.
Line Barfod (EL), 2004-02-26:
Derfor er det lidt svært for mig at forstå, at Dansk Folkeparti, der ellers siger, at man er meget optaget af at bekæmpe terrorisme og har været med til at indføre diverse kontrolforanstaltninger - og sågar har været med til at sende soldater til Irak - ikke vil være med til at sige, at vi ikke vil have, at danske redere og danske søfolk transporterer våben til lande, som vi ikke ville sælge våben til.
Carina Christensen (KF), 2004-02-05:
Vi Konservative er også meget tilfredse med, at public service-forpligtelserne for både Danmarks Radio og TV 2 nu er strammet betydelig op, og det er selvfølgelig vigtigt at understrege, at et privat TV 2 naturligvis fortsat skal have public service-forpligtelser svarende til de forpligtelser, der påhviler stationen i dag, dog minus onlinevirksomhed og programmer til snævre målgrupper.
Thomas Adelskov (S), 2002-12-03:
Men jeg skal sige om de fordelingspolitiske konsekvenser, at hvis fru Marianne Pedersen med sit indlæg nu mener, at det er for tid og evighed, at de her boligejere får lov at beholde den stigning, man fjerner næste år, er det jo ikke korrekt, for det fremgår af forslaget, at hvis deres bolig ikke skulle stige så meget næste år igen, får de alligevel den der lille efterregning for år 2003, som så hænger over hovedet på dem. Så det er jo ikke det, der er spørgsmålet.
Bendt Bendtsen (KF), 1999-05-25:
»Bombarder hovedkvarteret« har været devisen fra den yderste venstrefløj i årtier, og man har gennem årene søgt at miskreditere, hæmme, vanskeliggøre, helst lamme PET's virksomhed bl.a. gennem fremtvingelse af så snærende bånd og begrænsninger, at effektiviteten ødelægges.
Keld Albrechtsen (EL), 2003-12-19:
Vi har set, hvordan ministeren har kastet sig ud i en række manipulationer for at forsøge på at få den her sag til at fremstå i et bedre lys, f.eks. har han i sine besvarelser forsøgt at maskere den kendsgerning, at der sker en forhøjelse af den såkaldte risikopræmie i en situation, hvor der ingen som helst risiko mere er tilbage for A.P. Møller.
Peter Skaarup (DF), 2001-03-27:
Så selv om regeringen her i Folketinget siger, at man grundlæggende ikke vil tage stilling, skal vi jo ikke læse ret meget indenad i de avisreferater, vi kan se, uden at kunne konstatere, at regeringen faktisk har taget stilling, at der skal være væsentlig færre politikredse og retskredse, og det er en udvikling, vi godt i Dansk Folkeparti vil modgå. Vi har en række argumenter for det.
Kristian Thulesen Dahl (DF), 2007-03-29:
Vi har jo sagt igennem lang tid fra Dansk Folkepartis side, og sidste sommer havde vi en meget stor debat om det eksempelvis på vores sommergruppemøde, at det her med at tiltrække nok personale på vores ældreområde bliver en af de allerstørste udfordringer, fordi man ikke kan regne med, at man lige kan få andre til at løse den opgave eller man kan løse den i udlandet ved at lægge nogle delproduktioner ud osv.
Frank Aaen (EL), 2008-03-27:
Enhedslisten kan tilslutte sig de generelt positive bemærkninger fra andre partier om tilbageholdelse af skibe, hvor ejeren ikke betaler den bøde, han er idømt; at arbejdsgiverne skal betale for de her lægeerklæringer i stedet for staten - der er nogle problemer, der lige skal løses, som påpeget af 3F og også andre - at søfartselever selvfølgelig skal have det betalt af det offentlige, da de ikke endnu har nogen arbejdsgiver; at der skal være frit lægevalg.
Pernille Rosenkrantz-Theil (S), 2020-05-13:
Det kunne på det her område heller ikke falde mig ind som undervisningsminister at tænke: Jamen det er da en virkelig god idé; vi lukker da bare al uddannelse; vi lader de store elever i folkeskolen blive hjemme; hvorfor skal gymnasieeleverne egentlig gå i gymnasiet, og hvorfor er det sådan, at der er nogen, der er beskæftigede eller ledige, der overhovedet skal have nogen former for uddannelse?
Jørn Dohrmann (DF), 2003-04-23:
Vi synes, at vi skal handle der, hvor vi får mest miljø for pengene, og derfor har vi støttet op om regeringens klimapolitik. Kan vi få mest miljø ved nogle tiltag i Rusland eller andre lande, jamen så er det dér, vi vil bruge pengene, dvs. dér, hvor vi får mest miljø for pengene.
Jacob Jensen (V), 2007-01-25:
Så jeg vil gerne bede om, at fru Marianne Jelved en gang til vil prøve at forklare mig og alle andre undrende lyttere, hvordan man på den ene side kan sige, at 1,3 pct. er uansvarligt, men samtidig sige, at man ikke har noget grundlag at tage stilling ud fra.
Margrete Auken (SF), 2001-04-27:
Nu orker vi ikke at gå i slagsmål med Venstre og De Konservative, men det er altså virkelig utroligt - det tror jeg var noget, jeg kunne enes med hr. Melchior om - for det er altså ikke en jagt på bilister at gå ud fra, at de skal opføre sig lovligt; det er ikke at jagte folk at gå ud fra, at de skal køre fornuftigt.
Magnus Heunicke (S), 2017-03-02:
For det, vi måtte gøre med den sidste 2025-plan, var, at vi måtte bruge Udvalget for Landdistrikter og Øer til at nå i dybden, i forhold til hvad konsekvensen er af de og de og de elementer for et Danmark, der hænger sammen, et Danmark i balance.
Morten Messerschmidt (DF), 2008-04-22:
Jeg er glad for det tilsagn, og jeg forstår det sådan, at Enhedslisten er enig i, at problemet her ikke specifikt isolerer sig til et bestemt direktiv, men til hele den måde, som det indre marked er bygget op på, hvor man betragter konfliktretten, altså den frie aftaleret i Norden, som en hindring på linje med andre protektionistiske foranstaltninger, som landene jo altså igennem tiderne har foranstaltet.
Flemming Møller Mortensen (S), 2024-04-18:
Men vi har selvfølgelig noteret os, at flere organisationer er bekymrede for, om nedlæggelsen vil forringe dialogen mellem organisationerne og Styrelsen for Patientsikkerhed, og vi noterer os samtidig, at Styrelsen for Patientsikkerhed har forsikret, at den naturligvis fortsat vil samarbejde med organisationerne.
Brian Mikkelsen (KF), 2015-12-16:
Det Konservative Folkeparti gik til forhandlingerne med tre hovedkrav: For det første at grundskylden skulle fastfryses, så danskerne ikke længere skulle beskattes fra hus og hjem, for det andet at politiet skulle styrkes og rustes bedre i forhold til truslen fra international terrorisme, og for det tredje ville vi have et løft af den humanitære nødhjælp til nærområderne.
Ellen Trane Nørby (V), 2011-02-03:
Vi har i Venstre meget stor respekt for grundloven, og når der er en juridisk vurdering, som siger, at sprogundervisning og sprogstimulering i høj grad følger grundlovens paragraf omkring undervisning og derfor både skal være gratis og også kunne finde sted forskellige steder, så følger vi selvfølgelig de forskrifter, når vi udformer lovgivningen.
Henrik Høegh (V), 2011-01-12:
Men jeg kan i hvert fald sige, at med hensyn til det, jeg har en del med at gøre, nemlig EU-midlerne, er der netop i »Grøn Vækst« frem til 2013 sat godt og vel 13 mia. kr. af til at fremme de her opgaver under en række forskellige overskrifter.
Lone Loklindt (RV), 2011-11-18:
Derfor vil vi anbefale lovforslag nr. L 13, som gør det muligt for kommuner og andre myndigheder at vælge at offentliggøre generelle meddelelser såsom forslag og afgørelser til borgerne på kommunens hjemmeside, i tilfælde af at det er kommuner, det drejer sig om.
Mattias Tesfaye (S), 2015-11-20:
Og jeg synes i virkeligheden, det gør diskussionen en anelse fattig, at det er de her ting, de fatamorganaer, som kommer til at præge debatten, og ikke hvad der egentlig er indholdet i lovforslaget og i den retspraksis, der er udviklet af Den Europæiske Menneskerettighedsdomstol.
Ole M. Nielsen (KRF), 2001-02-28:
Det har meget stor geografisk betydning, kulturel betydning, beskæftigelsesmæssig og økonomisk betydning, og derfor er det jo også beklageligt, at fiskerne skal stilles i en så urimelig situation, som de bliver, at de lige pludselig skal udsættes for, at man trækker eksistensgrundlaget væk under fiskeriet ved at indføre f.eks. torskestoppet og også indførelse af fangstforbud derude i Nordsøen.
Pernille Sams (KF), 1997-11-26:
her, men det er fra regeringens seneste erhvervsredegørelse fra 1997, hvor der f.eks. på side 107 står: »Behovet for fælles anerkendte standarder for produkter, sikkerhed, kvalitet og egenskaber stiger i takt med integrationen af de internationale økonomier.« I en nylig offentliggjort rapport opfordrer OECD regeringer og markedsaktører til at arbejde for harmoniseringen og udviklingen af internationale standarder med det resultat, at der bliver mere fri konkurrence, flere valgmuligheder for forbrugerne og lavere priser for alle.
Anders Fogh Rasmussen (V), 2004-10-05:
Der foreslås endvidere en hjemmel til at skærpe afsoningsforholdene for negativt stærke fanger, når helt ekstraordinære ordens- og sikkerhedsmæssige hensyn gør det påkrævet, bl.a. således, at fællesskab kan gennemføres som cellefællesskab mellem to indsatte i bestemte arresthuse.
Karen J. Klint (S), 2006-02-21:
Det kan godt være, at vi er lidt bagud med hensyn til at skulle lovgive om øget tilgængelighed, når det gælder de nye kommuner, men en debat her i salen, en udtalelse, eventuelt en beretning i anledning af et beslutningsforslag kunne alt andet lige ske meget hurtigt for at give et ekstra incitament til, at kommunerne lige får tænkt sig om en ekstra gang.
Lisbeth Bech Poulsen (SF), 2016-05-17:
Fordi der er noget, der er ulovligt, kan man vel godt stadig væk sige, at der er problemer enten i forhold til at løfte bevisbyrden, eller fordi man kan se, at noget stadig væk er et problem, på trods af at det er et brud på diskriminationslovgivningen.
Else Theill Sørensen (KF), 2002-05-07:
Men hvis vi kobler ønsket om forenkling af klageadgangen sammen med spørgsmålet om udvidelse af patientforsikringen, sådan som der står i forslaget, så er der tale om et forslag, som, så vidt jeg har kunnet se af den tidligere regerings beregninger, er skønnet til omkring 80 mio. kr., og så vil jeg gentage det, der er blevet sagt: Forslagsstillerne har ikke anvist nogen finansiering. Derfor kan Det Konservative Folkeparti ikke her og nu tilslutte sig forslaget, selv om vi er enige i intentionerne, og selv om vi forestiller os, at det ikke varer år, inden det bliver gennemført.
Keld Albrechtsen (EL), 1997-12-04:
Det er jo et eksempel på, at også i dansk erhvervsliv er der virksomheder, som har svært ved at forstå dette her problem, som har svært ved at handle af egen fri vilje og ud fra en etisk kodeks, og som altså trænger til på en eller anden måde at blive yderligere belært.
Tom Behnke (FP), 1998-04-02:
Så kan det godt være, at man sidder og diskutere lidt i korridoren, hvordan det her skal være i fremtiden, og at der måske skal være nogle nye spilleregler, men faktum er, at Venstre og De Konservative hver eneste gang støtter det og trykker på den grønne knap, også selv om der er en stribe af kriminelle i forslaget.
Torsten Schack Pedersen (V), 2007-05-30:
Jeg synes, det er ærgerligt, at man ikke griber den fugl, der er i hånden, i stedet for at tale om de ti på taget, men jeg konstaterer med tilfredshed, at der er partier i Folketinget, som vil løse en opgave og tage et ansvar, og det er der så andre der ikke vil.
Martin Henriksen (DF), 2007-05-31:
Og grunden til, at jeg spørger om det, er jo, at det er sådan, at hvis vi kigger på skolepolitikken, er Socialdemokraterne med – de er med på de ting, som De Radikale synes er dårlige, og som SF synes er dårlige – og hvis vi kigger på erhvervsskoleområdet, er De Radikale og Socialdemokraterne med, men der er SF udenfor.
Else Theill Sørensen (KF), 2003-04-08:
om forbud mod import og handel med skind, pelse og produkter fremstillet af kæledyr, er de beretninger om, hvordan man i nogle asiatiske lande mishandler hunde og katte til døde, mens skindene flås af dem, så afskyvækkende, at man kun kan ønske sig, at det var muligt at sætte en stopper for den behandling af dyr.
Pia Kjærsgaard (DF), 2022-05-23:
Ja, det er lidt usædvanligt, men mit navn blevet draget ind i debatten her for nogen tid siden af nogle socialdemokratiske ordførere, og jeg vil bare bede hr. Morten Messerschmidt om at bekræfte det, som fru Pia Olsen Dyhr også bekræftede før, nemlig at uligheden i Danmark faktisk er steget under den her regering – pudsigt nok.
Rune Lund (EL), 2006-05-30:
Flertallet, det er jo regeringen og Dansk Folkeparti, påtager sig dermed et ansvar for det, der lige nu er en humanitær katastrofe, hvor stadig flere børn i Irak er underernærede, i et land, der er kastet ud i kaos, i borgerkrig, i død og ødelæggelse og økonomisk ruin.
Marianne Pedersen (V), 2002-10-31:
Det er korrekt, at det giver ekstra administration, men Venstre vurderer, at borgerne kommer først, og så må administrationen efterfølgende kunne tackle de problemer, der gør, at vi vil tilgodese borgernes økonomi, så de kan leve i lidt større tryghed i forhold til den skattebillet, de ideligt får ind ad døren.
Svend Auken (S), 2000-04-25:
I øvrigt ved fru Aase D. Madsen også, at Rigsrevisionen - vistnok også på foranledning af fru Aase D. Madsens repræsentant blandt statsrevisorerne - har indledt en undersøgelse, så man nærmere kan finde ud af, hvad der er grunden til den forsinkelse, som jeg ligesom fru Aase D. Madsen beklager.
Martin Henriksen (DF), 2006-10-05:
Jeg kunne godt tænke mig at høre, om ikke hr. Villy Søvndal kunne bekræfte, at handicaporganisationerne i Danmark siden 1980 har sagt til borgerlige regeringer og socialdemokratiske regeringer, støttet bl.a. af SF, at de gerne vil have et landsdækkende uddannelsestilbud til de handicappede.
Morten Messerschmidt (DF), 2009-04-24:
Jeg ved godt, det er lidt usædvanligt at stille spørgsmål, når nu talen bliver fremført på vegne af en anden, men jeg kan alligevel ikke lade være med at tænke over, hvad årsagen til hr. Michael Aastrup Jensens fravær i salen i dag er.
Orla Hav (S), 2021-04-16:
I december indgik regeringen, Venstre, Dansk Folkeparti, Radikale Venstre, SF, Enhedslisten, Konservative, Nye Borgerlige, Liberal Alliance og Alternativet to politiske aftaler om en udstrakt frihed på henholdsvis dagtilbuds- og folkeskoleområdet.
Karina Adsbøl (DD), 2024-04-23:
Jeg tænker tit og ofte, at hvis man fulgte den lovgivning og de gode intentioner, man somme tider har haft herinde, når man har vedtaget lovgivning, og fik dem ordentligt implementeret derude, så kunne det også være, at man havde fokus på den mere helhedsorienterede indsats i forhold til bl.a. de kommunale indsatser.
Anne-Marie Meldgaard (S), 2005-05-18:
Vi støtter det her forslag, men vil gerne opfordre ministeren til, inden vi skal behandle et kommende forslag i en ny samling, at sørge for at få en egentlig aftale på plads, så vi ikke næste gang skal stå med et lovforslag, som bliver fremsat på de gamle betingelser på baggrund af en aftale, som ikke eksisterer længere.
Lea Wermelin (S), 2017-03-30:
For selv om rigtig mange har en iværksætter i maven og kaster sig ud i at få drømmen til at leve og bidrager til at skabe arbejdspladser i Danmark, ved at virksomheden vokser til større virksomheder, så ved vi også godt, at iværksætternes største migræne, eller i hvert fald en af dem, er pengemangel.
Kristian Thulesen Dahl (DF), 2000-02-23:
Jamen også jeg undrede mig såre over statsministerens svar, for statsministeren lægger så meget vægt på, at de spørgsmål, der bliver stillet, er meget præcise, så statsministeren kan få nogle folk til at forholde sig til dem og så give svar her i Folketinget.
Mai Mercado (KF), 2025-02-28:
I de mest tyndtbefolkede områder er der også mange steder etableret lokale ordninger, hvor der udover adgang til hjertestartere også er adgang til en kuffert med andre remedier til at udøve livreddende førstehjælp, så der er ingen tvivl om, at området er vigtigt for befolkningen.
Børge Klit Johansen (KRF), 2000-04-04:
og har det så været en klodset regering, der har smidt en milliard eller mere ud på den her sag, så er det dybt beklageligt, især for os, der skal betale, men perspektivet på nuværende tidspunkt må for os at se være at se fremad og få styrket et tillidsfuldt forhold mellem Danmark og Færøerne.
Martin Lidegaard (RV), 2002-04-05:
Og da hr. Kaj Ikast jo også, ved jeg, er interesseret i jydernes trafikale forhold og togforhold, vil jeg bare spørge, helt uforpligtende, om hr. Kaj Ikast er enig med Det Radikale Venstre i, at der fortsat består et kapacitetsproblem, som vi kommer til at kigge på i den kommende tid.